Xeno-aanvallers moet nou vervolg word, sê premier; meer as 300 aangekeer | Maroela Media
'n Vredesoptog teen xenofobie wat in April 2015 in Durban, KwaZulu-Natal gehou is. Foto: Verskaf
David Makhura, premier van Gauteng, het Sondag gesê persone wat uitlanders aangeval het, moet vervolg en in die tronk toegesluit word.
"Dit is tyd om verby die inhegtenisnemings te beweeg en seker te maak dat hierdie aanvallers vervolg word," het hy by Christ Church in Mayfair aan gemeenskapslede en godsdienstige leiers gesê. "Mense sal sien dat hierdie afskuwelike dade nie geduld word nie, sodra persone skuldig bevind en gevonnis word."
Malusi Gigaba, minister van binnelandse sake, het Sondag aan verslaggewers in Pretoria gesê meer as 300 mense is reeds in verband met die wydverspreide aanvalle op uitlanders en plundery in hegtenis geneem.
President Jacob Zuma het Saterdag 'n amptelike reis na Indonesië gekanselleer om die xenofobiese aanvalle tuis te hanteer.
Makhura het ook 'n skuiling vir hawelose uitlanders in Mayfair besoek. Hy het gesê die voortslepende aanvalle is 'n gevaar vir die mensdom. "Dit moet onder beheer gebring word, dit is 'n gevaar vir die mensdom. Ons doen 'n beroep op vakbonde, studenteorganisasies, godsdienstige leiers, sportliggame… almal, om hierteen op te staan."
Meeste van die uitlanders is Saterdag van Alexandra gebring. 'n Mosambieker is dood nadat hy in Alexandra met 'n mes aangeval is. Die xenofobiese aanvalle het twee weke gelede in Durban, KwaZulu-Natal begin en toe na die res van die land uitgebrei.
Makhura het gesê almal moet teen xenofobiese aanvalle opstaan en nie ontspan wanneer die situasie bedaar nie. "Ons moenie reaktief wees nie, ons moet onophoudelik werk en steeds met mense praat en seker maak dat hulle die gevolge van die dade sal besef," het hy gesê.
Twee vas oor 17-jarige se verkragting
Soveel word gekanselleer en gedoen vir hierdie mense maar aan die plaasboere se lot word niks gedoen deur die regering van die dag nie.
Die probleem is egter:
Die regering is nie (en was nog nooit) in beheer nie. Dis 'n klomp amateurs "buite beheer".
Stem saam Japie miskien tyd geword dat daar eerste gekyk word na die plaasmoorde en met hoeveel van die plaasmoorde word buitelanders verbind Hier is nie eers werk vir ons eie mense nie
Goodwill Zwelatini moet gearresteer word. HY is die oorsaak van die geweld. Kla hom aan vir moord.
Die oomblik wat die buiteland ook hulle stemme dik maak oor ons boere sal daar baie gou opgetree word. Die algemene gevoel by die regering is dat niemand oor die wittes hier gepla is nie. Is mos ons eie skuld dat ons so gehaat word. En ek begin ook dink dat die buiteland dit goedkeur dat ons so uitgemoor word